Ֆուտ ֆետիշիզմ

մինի|349x349փքս| ''Մտրակով Կոմսուհին''  (1926), Մարտին վան Մաելե
**Ֆուտ ֆետիշիզմ**, նաև հայտնի է որպես **պոդոֆիլիա**, ոտքերի նկատմամբ ընդգծված սեռական հետաքրքրություն։ Սա ամենատարածված սեռական ֆետիշիզմի ձևն է որը կապված չէ մարմնի սեռական օրգանների հետ։

## Բնութագիր
մինի|301x301փքս| Կնոջ ոտքը պաշտող հնազանդ տղամարդը, ''Dresseuses d'Hommes,'' (1931)
Ֆուտ ֆետիշիզմը սահմանված է որպես ոտքերի և ոտնաթաթի նկատմամբ սեռական հետաքրքրություն: Ֆուտ ֆետիշիստի համար ոտքի գրավիչ կետեր կարող են համարվել ոտքերի ձևն ու չափը, ոտնաթաթերը, մատները, զարդերը (օրինակ՝ ոտքի մատների մատանիներ), կոնկրետ գործողությունները (օրինակ՝ մերսում, զուգընկերոջ ոտքերը լվանալը կամ զուգընկերոջ եղունգները ներկելը, հոտ քաշելը, լիզելը, համբուրելը, սեռական օրգանները ոտքին քսելը), հագած վիճակը (օրինակ՝ ոտաբոբիկ, ոտնամանով, բալետի կոշիկներով, սանդալներներով, բարձր կրունկներով, գուլպայով, և այլն), ոտքի հոտը, և այլն։

Ֆետիշը նաև ներառում է կոշիկների և գուլպաների հանդեպ սեռական հետաքրքրությունը և օլֆակտոֆիլիան (հոտի ֆետիշիզմ): Զիգմունդ Ֆրեյդը ոտքի երիզակապումը նույնպես համարում էր ֆետիշիզմի ձև, չնայած այս տեսակետը վիճարկման ենթակա է։

Հոտի ֆետիշիզմը (որը կապված ոտքերի հոտի հետ) մեծ դեր է խաղում ֆուտ ֆետիշիզմի մեջ և սերտորեն կապված է դրա հետ։ 1994 թվականին կատարված ուսումնասիրության ժամանակ պարզվել է, որ ոտքերի ֆետիշ ունեցողների 45%-ը սեռական հետաքրքրություն է ցույց տվել գուլպաների կամ ոտքերի վատ հոտի նկատմամբ, դարձնելով այն օլֆակտոֆիլիայի ամենատարածված ձևերից մեկը։

Շատ ծայրահեղ դեպքերում, ոտքերի նկատմամբ արտահայտված սեռական հետաքրքրություն ունեցող մարդը կարող է դիագնոզավորվել ֆետիշիզմի խանգարումով, եթե նա ունի հետևյալ ախտանիշները .

* Առկա են կրկնվող սեքսուալ երևակայություններ կամ վարքագծեր նվազագույնը վեց ամիսների ընթացքում:
* Այս երևակայությունները կամ վարքագծերը առաջացնում են զգալի անհանգստություն սոցիալական, աշխատանքային կամ անձնական միջավայրում:
* Ֆետիշի օբյեկտները չեն սահմանափակվում միայն հագուստի կամ սեռական խթանման սարքերի օգտագործմամբ։

Ըստ Յան Քերների՝ ֆուտ ֆետիշիզմը մարմնի հետ կապված սեռական ֆետիշների ամենատարածված ձևն է։

Ֆուտ ֆետիշիզմը ավելի տարածված է տղամարդկանց մոտ, քան կանանց: 2017 թվականին Բելգիայի ընդհանուր բնակչության շրջանում սոցհարցում անցկացնող գործակալության հետազոտողները պարզել են, որ 459 տղամարդ հարցվածներից 76-ը (17%) և 565 կին հարցվողներից 23-ը (4%) պատասխանել են «Համաձայն եմ» կամ «Լիովին համաձայն եմ» ոտքերի հանդեպ ֆետիշ ունենալու հարցին։

## Պատճառներ
Սեռական ֆետիշիզմի այլ ձևերի նման, ֆուտ ֆետիշիզմի կոնկրետ պատճառների վերաբերյալ դեռևս չկան հստակ տեղեկություններ: Թեև կան թեմային վերաբերվող բազմաթիվ աշխատանքներ, դրանց արդյունքները հաճախ համարվում են խիստ ենթադրական: Սեռական ֆետիշիզմը կարող է պայմանավորված լինել մի շարք գործոններով, և ոչ մի եզակի պատճառ չի հաստատվել որևէ տեսակի ֆետիշիզմի համար։

Ֆուտ ֆետիշիզմը կարող է պայմանավորված լինել նրանով, որ ոտքերը և սեռական օրգանները ուղեղի սոմատոսենսոր կեղևում զբաղեցնում են հարևան տարածքներ, ինչը, հնարավոր է, բերում է նյարդային հաղորդակցության որոշակի խաչաձևման երկուսի միջև։ Նյարդաբան Վ.Ս. Ռամաչանդրանն առաջարկել է, որ այս երկուսի միջև պատահական կապը կարող է բացատրել ֆուտ ֆետիշիզմի տարածվածությունը։

Որոշ հետազոտողներ առաջարկել են այն տարբերակը, որ ֆուտ ֆետիշիզմը տարածվում է որպես պատասխան սեռական ճանապարհով փոխանցվող վարակների համաճարակներին: Օհայոյի պետական համալսարանի հետազոտող Ջեյմս Ջանինիի կողմից իրականացված մի ուսումնասիրության մեջ նկատվել է ոտքերի նկատմամբ սեռական հետաքրքրության աճ տասներկուերորդ դարում Եվրոպայի մեծ գոնորեայի համաճարակի և 16-րդ և 19-րդ դարերի սիֆիլիսի համաճարակների ժամանակ: ՁԻԱՀ-ի ներկայիս համաճարակի ընթացքում արձանագրվել է էքսպոնենցիալ աճ: Այս դեպքերում ոտքերով սեքսուալ խաղը դիտվում էր որպես անվտանգ սեքսի այլընտրանք։

## Մշակույթ
Ֆուտ ֆետիշիզմի ամենավաղ գրանցված դեպքերից մի քանիսը տեղի են ունենում հին հույն գրող Ֆիլոստրատոսին վերագրվող էրոտիկ  «*Բոբիկ կնոջը»* և «*Բոբիկ տղային»* պոեմներում: Հինդու աստված Բրահման սեռական հետաքրքրություն ուներ Պարվատիի ոտքերի նկատմամբ, որի մասին խոսվում է ութերորդ դարի *Skanda Purana* տեքստում:

## Գրականություն
* Havelock Ellis (1936), *Սեքսի հոգեբանության ուսումնասիրությունքքի, հ.* *II*, Նյու Յորք: Random House
* Ուիլյամ Ռոսսի (1989), *Ոտնաթաթի և կոշիկի սեքսուալ կյանքը*, Մալաբար. Krieger Publishing Company:ISBN&nbsp;
## Ծանոթագրություններ

Կատեգորիա:Ոտք
Կատեգորիա:Ոտքի ֆետիշիզմ
Կատեգորիա:Սեռական ֆետիշիզմ
Կատեգորիա:Սեքսուալ դևիացիաներ